**Likumprojekta „Grozījumi likumā “Par iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | 2013.gada 21.novembra traģēdija tirdzniecības centrā „Maxima”, Priedaines ielā 20, Rīgā. | |
| 2. | | Pašreizējā situācija un problēmas | Saskaņā ar pašreizējo likumā „Par iedzīvotāju ienākuma nodokli” noteikto regulējumu kompensācijas, kas tiek izmaksātas brīvprātīgi (piemēram, uzņēmums izmaksā fiziskajām personām), nevis saskaņā ar likumu vai tiesas spriedumu, tiek apliktas ar nodokli.  Ar nodokli netiek aplikta palīdzība naudā vai citās lietās, vai pakalpojuma veidā, kas sniegta no sabiedriskā labuma organizācijas (izņemot reliģisko organizāciju) līdzekļiem – gada neapliekamā minimuma apmērā. Palīdzība naudā, kas saņemta no sabiedriskā labuma organizācijas ārstniecības izdevumu segšanai, gada apliekamajā ienākumā netiek ietverta un ar nodokli netiek aplikta, ja attiecīgās summas izlietojums ārstniecības mērķiem ir apliecināts ar attaisnojuma dokumentiem, ko uzglabā sabiedriskā labuma organizācija.  Ņemot vērā ārkārtas situāciju saistībā ar 2013.gada 21.novembra traģēdiju tirdzniecības centrā „Maxima”, Priedaines ielā 20, Rīgā, nepieciešams steidzams risinājums, lai likumā „Par iedzīvotāju ienākuma nodokli” iekļautu pārejas noteikumu normu, kas paredzētu atbrīvojumu jebkurām izmaksātajām naudas summām, kas cietušajiem un bojā gājušo piederīgajiem ir tikušas vai tiks izmaksātas saistībā ar notikušo nelaimes gadījumu. | |
| 3. | | Saistītie politikas ietekmes novērtējumi un pētījumi | Nav attiecināms. | |
| 4. | | Tiesiskā regulējuma mērķis un būtība | Ņemot vērā ārkārtas situāciju saistībā ar notikušo 2013.gada 21.novembra traģēdiju tirdzniecības centrā „Maxima”, Priedaines ielā 20, Rīgā, likumā „Par iedzīvotāju ienākuma nodokli”, kā steidzams risinājums ir plānots iekļaut pārejas noteikumu normas, kas paredzētu nodokļa maksāšanas atbrīvojumu izmaksātajām summām, kas cietušajiem un bojā gājušo piederīgajiem izmaksātas saistībā ar notikušo nelaimes gadījumu. | |
| 5. | | Projekta izstrādē iesaistītās institūcijas | Nav attiecināms. | |
| 6. | | Iemesli, kādēļ netika nodrošināta sabiedrības līdzdalība | Sakarā ar ārkārtas situāciju ir nepieciešams rast steidzamu risinājumu. Atbalstu minētajam risinājumam jau ir izteicis fonds „Ziedot” (interneta portāls ziedot.lv.). | |
| 7. | | Cita informācija | Nav. | |
| **II. Tiesību akta projekta ietekme uz sabiedrību** | | | | |
| 1. | Sabiedrības mērķgrupa | | | 1. 2013.gada 21.novembra traģēdijā tirdzniecības centrā „Maxima”, Priedaines ielā 20, Rīgā cietušie un bojā gājušo tuvinieki, 2. Fiziskās un juridiskās personas, kuras 2013.gada 21.novembra traģēdijā tirdzniecības centrā „Maxima”, Priedaines ielā 20, Rīgā cietušajiem un bojā gājušo tuviniekiem izmaksā naudas summas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | Nav attiecināms. |
| 3. | Tiesiskā regulējuma finansiālā ietekme | | | Nav attiecināms. |
| 4. | Tiesiskā regulējuma nefinansiālā ietekme | | | Nav attiecināms. |
| 5. | Administratīvās procedūras raksturojums | | | Nav attiecināms |
| 6. | Administratīvo izmaksu monetārs novērtējums | | | Nav attiecināms. |
| 7. | Cita informācija | | | Nav. |
| *Anotācijas III, IV, V, VI un VII sadaļa - likumprojekts šīs jomas neskar.* | | | | |

Finanšu ministra vietā-

satiksmes ministrs A.Matīss

25.11.2013

420

Finanšu ministrijas Tiešo nodokļu departamenta

Īpašuma un iedzīvotāju ienākuma

nodokļu nodaļas vadītājas vietniece

Veinberga 67083848, faksa Nr.67095421

[Inese.Veinberga@fm.gov.lv](mailto:Inese.Veinberga@fm.gov.lv)